Bugarska muška gimnazija u Solunu
<s>Solunska bugarska muška gimnazija (, ) u Solunu u današnjoj Grčkoj bila je prva bugarska srednja škola u historijskoj regiji Makedoniji koja je delovala u periodu od 1880. do 1913. godine.</s><s>Gimnazija je osnovana u periodu osmanske vlasti u Makediniji i bila je jedno od glavnih bugarskih obrazovnih centara u širem regionu Makedonije.</s><s>Danas se u Bugarskoj kao naslednicu ove gimnazije uzima Nacionalna humanistička gimnazija "Sveti Ćiril i Metodije" u Blagoevgradu u Pirinskoj Makedoniji.</s>

<s>Osnivanje
Prva bugarska škola u Solunu osnovana je 1871. godine.</s><s>Istorijski događaji kao što su Aprilski ustanak iz 1876. godine, Rusko-turski rat iz 1877-1878. i Kresneško-razloški ustanak 1878-1879. predstavljali su značajne izazove i za organizatore bugarskog obrazovanja u Solunu budući da je zbog sukobljenih nacionalnih sentimenata među Grcima i Bugarima dolazilo do sukoba među ovim dvema zajednicama.</s><s>Naročito je ovaj sukob bio očigledan u sukobu između Bugarske i Grčke pravoslavne crkve koje su obe nastojale da postignu dominantnu ulogu u gradu i regionu.</s><s>Ovaj je sukob doveo i do zatvaranja bugarskih škola i uvođenja grčkog jezika u crkve u kojima se do tada koristio slavenski bugarski jezik, dok je značajan deo inteligencije emigrirao u Kneževinu Bugarsku ili Istočnu Rumeliju.</s><s>Ipak, preostala zajednica nastavila je i sa obrazovnim aktivnostima uz pomoć crkve i novooslobođene bugarske države.</s><s>Život u samome gradu bio je mirniji nego u turbulentnoj regiji Makedonije, dok je prisutnost stranih konzula garantovala određena organičenja tadašnje osmanske vlasti.</s><s>1880. godine Osmansko Carstvo je usvojilo novi zakon koji je organičio ulogu grčkih vladika u životu slavenske zajednice što je dovelo do odluke o osnivanju gimnazije.</s><s>Kuzman Šapkarev, bugarski folklorist rođen u Ohridu, inicirao je osnivanje gimnazije u Solunu dok je bugarska crkva želela da se škola osnuje u unutrašnjosti u nekom od gradova sa bugarskom etničkom većinom, smatrajući današnje Makedonce etničkim Bugarima.</s><s>Crkva je na kraju prihvatila osnivanje škole u Solunu kao središtu šireg regiona Makedonije.</s><s>Učenici ove gimnazije bili su između ostalih i Goce Delčev, Damjan Gruev, Todor Aleksandrov i Vančo Mihajlov.</s>

<s>Vidi još
Makedonsko pitanje
Srpska pravoslavna opća gimnazija "Kantakuzina Katarina Branković" u Zagrebu</s>

<s>Istorija Bugarske
Bugarska kultura
Historija Grčke
Osmansko Carstvo</s>

